
            Nr.23/190/2005
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.36/2005 pentru modificarea şi completarea Ordonanţei Guvernului nr.82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor uzate, primit cu nr.P.L.X 458 din 10 octombrie 2005.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                 Nr.23/190/2005

RAPORT

asupra proiectului de Lege privind aprobarea Ordonanţei Guvernului nr.36/2005 pentru modificarea şi completarea Ordonanţei Guvernului nr.82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor uzate



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 458 din 10 octombrie 2005, pentru avizare şi dezbatere în fond, cu proiectul de Lege privind aprobarea Ordonanţei Guvernului nr.36/2005 pentru modificarea şi completarea Ordonanţei Guvernului nr.82/2000 privind autorizarea operatorilor economici care desfăşoară activităţi de reparaţii, de reglare, de modificări constructive, de reconstrucţie a vehiculelor rutiere, precum şi de dezmembrare a vehiculelor uzate.


Ordonanţa a fost emisă pentru completarea actului normativ existent, cu prevederi referitoare la avizarea şi luarea în evidenţă a operatorilor economici care desfăşoară activităţi de dezmembrare a vehiculelor uzate.

Ordonanţa a fost avizată favorabil de Consiliul Legislativ, cu nr.1000 din 18 iulie 2005.



Proiectul de lege pentru aprobarea ordonanţei a fost adoptat de Senat în şedinţa din data de 4 octombrie 2005.



Proiectul de lege a fost avizat favorabil de Comisia pentru administraţie publică, amenajarea teritoriului şi echilibru ecologic, cu nr.26/430/19.10.2005 şi de Comisia juridică, de disciplină şi imunităţi, cu nr.P.L.X 458/25.10.2005.



Examinarea proiectului de lege a avut loc în şedinţa comisiei din data de 2 noiembrie 2002.



La lucrările comisiei au participat 20 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Constantin Dascălu şi a domnului secretar de stat Septimiu Buzaşu.



În urma dezbaterilor, membrii comisiei au hotărât, cu unanimitate de voturi, să propună plenului Camerei Deputaţilor, adoptarea proiectului de lege în forma adoptată de Senat.


Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                     PREŞEDINTE,                                        SECRETAR,
                  Dan Ioan Popescu                                     Aurelia Vasile                 
Expert,

Daniel Bădina

